b'\n_START_ARTICLE_\nLitecoin\n_START_SECTION_\nKaj je Litecoin?\n_START_PARAGRAPH_\nLitecoin je odprtokoden projekt, ki deluje pod MIT/X11 licenco._NEWLINE_Litecoin je internetna valuta peer-to-peer, ki omogo\xc4\x8da zelo hitro pla\xc4\x8dilo z minimalnimi stro\xc5\xa1ki. Je decentraliziran, odprtokoden ter podprt s kriptografijo, ki omogo\xc4\x8da varne transakcije.  Litecoin je izdan transparentno ter omogo\xc4\x8da neodvisno preverjanje izvorne kode ter binarnih zapisov._NEWLINE_Litecoin je bil na za\xc4\x8detku leta 2018 vreden pribli\xc5\xbeno 200 evrov, vendar se njegova vrednost spreminja. Litecoin je do za\xc4\x8detka leta 2017 veljal za stabilno valuto, vendar se je zaradi vsesplo\xc5\xa1nega navdu\xc5\xa1enja v prvi polovici leta 2017 njegova cena mo\xc4\x8dno povzdignila. Marca 2017 je bila njegova vrednost ocenjena na 3 eur, do konca leta pa se je povzpela na 200 eur.\n_START_SECTION_\nKdo ga je ustvaril?\n_START_PARAGRAPH_\nLitecoin je 7. oktobra 2011 ustvaril Charlie Lee, ki je bil predtem zaposlen pri podjetju Google. \xc4\x8ceprav je bil Litecoin ustvarjen \xc5\xbee oktobra 2011 se je na podro\xc4\x8dju financ uveljavil \xc5\xa1ele novembra 2013. Litecoin ekipa razvijalcev je najprej objavila prvotno verzijo 0.8.5.1, nato pa je agregatna vrednost povpra\xc5\xa1evanja Litecoina do\xc5\xbeivela veliko rast (100\xc2\xa0% rast v 24ih urah). Nova verzija Litecoina je bila izdana decembra 2013. To je bila izpopolnjena verzija stare, ki je nudila 20-krat ni\xc5\xbejo provizijo pri transakcijah, varnostne izbolj\xc5\xa1ave ter u\xc4\x8dinkovitej\xc5\xa1e delovanje. Litecoin ima v primerjavi z Bitcoinovo jedrno kodo nekaj klju\xc4\x8dnih sprememb.  Ustanovitelj Charlie Lee je spremenil kodo ter protokol zato, da bi pove\xc4\x8dal sprejetost valute. \xc4\x8cas potrditve blokov je zmanj\xc5\xa1al iz deset minut na dve minuti in pol, da bi lahko potrdili ve\xc4\x8dji obseg transakcij. Spremenil pa je tudi izvirno Bitcoin jedro iz algoritma SHA-256 v Scrypt algoritem, ki je hitrej\xc5\xa1i. Je pa SHA-256 bolj varen, saj razre\xc5\xa1evanje bloka traja skoraj 10 minut, medtem ko pri Scryptu le pol minute.\n_START_SECTION_\nLitecoini v obtoku\n_START_PARAGRAPH_\nLitecoin je izdal kar \xc5\xa1tirikratno ponudbo vseh Bitcoinov. Skupno \xc5\xa1tevilo Litecoinov, ki se bo kdaj proizvedlo bo 84 milijonov (Bitcoinov je le 21 milijonov).  Trenutno je v obtoku pribli\xc5\xbeno 55 milijonov enot in pribli\xc5\xbeno 30 milijonov enot je potrebno \xc5\xa1e izkopati(rudariti). Vsaki dve in pol minuti se izkoplje nov Litecoinov blok in s tem 25 kovancev, kar pomeni 14.400 Litecoinov na dan.\n_START_SECTION_\nLitecoin ekipa\n_START_PARAGRAPH_\nDo leta 2016 Litecoin ni imel stalno zaposlenih razvijalcev. Na za\xc4\x8detku sta bila s projektom Litecoin open source povezana samo Charlie Lee in pa Warren Togami (direktor platforme Blockstream). Leta 2016 pa se je ekipi Litecoin pridru\xc5\xbeil razvijalec z imenom Shaolinfry. Sedaj ekipa \xc5\xa1teje 14 \xc4\x8dlanov.\n_START_SECTION_\nRudarjenje Litecoinov\n_START_PARAGRAPH_\nZa razliko od obi\xc4\x8dajnih valut, nad katerimi bdijo banke in druge finan\xc4\x8dne institucije, kriptovalute nastajajo s pomo\xc4\x8djo procesa, ki mu pravimo rudarjenje (angle\xc5\xa1ko: mining). Rudarjenje ni namenjeno zgolj ustvarjanju novih kriptovalut, temve\xc4\x8d tudi bele\xc5\xbeenju, nadzorovanju in potrjevanju transakcij, ki \xc4\x8dakajo na vklju\xc4\x8ditev v verigo blokov. Na ta na\xc4\x8din se v verigi blokov dose\xc5\xbee kronolo\xc5\xa1ka razvrstitev nakazil in se razli\xc4\x8dnim ra\xc4\x8dunalnikom omogo\xc4\x8di potrjevanje stanja. Za potrditev mora biti nakazilo zapakirano v blok, blok pa mora zado\xc5\xa1\xc4\x8dati zelo strogim pravilom \xc5\xa1ifriranja (na osnovi zgo\xc5\xa1\xc4\x8devalnih vrednosti), ki jih preveri omre\xc5\xbeje. \xc5\xa0tevilo kriptovalut v obtoku se pove\xc4\x8duje s postopkom, ki mu re\xc4\x8demo rudarjenje. Tisti ra\xc4\x8dunalnik, ki z najbolj zapletenim algoritmom (zgo\xc5\xa1\xc4\x8devalno vrednostjo) najhitreje odkrije potrditve izvedenih transakcij kriptovalut, je za svoje delo nagrajen z novo izdano kriptovaluto. Kriptovalute lahko rudari vsak, ki ima doma dovolj zmogljiv ra\xc4\x8dunalnik (predvsem grafi\xc4\x8dno kartico). Posameznik ima sicer malo mo\xc5\xbenosti za uspeh zaradi masovnih bazenov rudarjev, ki jih en \xc4\x8dlovek z vso svojo opremo skoraj ne more prehiteti pri iskanju re\xc5\xa1itev.'